Օրենքները հաճախ են փոխվում, չկա հարձակման նկատմամբ վերահսկողության այն համակարգը, որը կա, օրինակ, ֆուտբոլում: Ֆուտբոլում այդ ամենը զարգացում է ապրում, հայտնվում են տեսակրկնություններ, հնչում են կողմնային գլխավոր մրցավարի խորհուրդները: Ըմբշամարտում այդ մեխանիզմներն այդքան էլ լավ մշակված չեն: Թեպետ իհարկե կան որոշակի օրենքներ, որոնք թույլ են տալիս վերանայել որոշումը: Դեռևս սպասում ենք, 2018 թվականին պետք է փոխեն օրենքները, որովհետև դրանցով կորչում է նախ հետաքրքրությունը, և հետո սպորտսմենը չի կարողանում իր ողջ տաղանդը ցուցադրել: Օրինակ՝ հանել են պարտերը, հարկավոր է կանգնած հնարքներ անել: Սակայն հաշվի առնելով օլիմպիական խաղերին ու աշխարհի չեմպիոնատներում սպորտսմենների բարձր մակարդակը, շատ դժվար է կանգնած վիճակում հնարք անել այնպիսի ուժեղ մրցակցի նկատմամբ, ինչպիսին դու ես: Չնայած ես կարծում եմ, որ ըմբշամարտիկը պետք է կարողանա հնարք ցույց տալ ինչպես կանգնած վիճակում, այնպես էլ պարտերի վրա: